text: [{"text_idx": "#000003", "text": "669: Salaata Duhaa yeroo akkam salaatan?"}, {"text_idx": "#000004", "text": "Gaafii: Salaata duhaa salaatuu fedhaa, yeroon isaa yeroo akkami?"}, {"text_idx": "#000005", "text": "Deebisaa: Salaatni duhaa ganama yeroo aduun ol baaterraa kaasee salaatamuu ni danda\u2019a. Akka fakkeenyaatti ganama saa\u2019aa 7:00 ykn ammoo akka lakkofsa biyya teenyaatti saa\u2019aa 1:00 irraa kaafamee salaatamuu ni danda\u2019a. yeroo kanarraa qabee haga aduun Samii walakkaa hin seenin, salaatuun ni danda\u2019ama. Akka saa\u2019aatitti zuhrii dura saa\u2019aa takka dursanii xumuruu barbaachisa."}, {"text_idx": "#000006", "text": "Salaatni duhaa salaata eega aduun baateen booda salaatamuudha. Akkuma maqaan isaa ibsutti; bahiinsa aduu booda kan salaatamuudha. Saa\u2019aan isaa eega aduun baatee booda kan jalqabuudha. Akkasumas yeroon salaata zuhrii seenuun duratti kan raawwatamuudha."}, {"text_idx": "#000007", "text": "Akka Sheikh Useeymiin himetti, salaatni duhaa eega aduun baatee daqiiqaa 15 booda irraa jalqaba. Akkasumas daqiiqaa 10 Yeroo salaata zuhrii dursee xumurama. Kanaafuu wanti jidduu kana jiru hundi yeroo salaata duhaati."}, {"text_idx": "#000008", "text": "Salaatni duhaa yeroo jaalatamaa ni qabdi. Sunis wayta oo\u2019i aduu ganamaa cimuu jalqabuudha. Ergamaan Rabbii SAW akkana jedhan, \u201cSalaata duhaa yeroo oo\u2019I aduu cimee ilmoo gaalaa gubuu eegalutti salaatuun filatamaadha\u201d (Sahih Muslim 748)"}, {"text_idx": "#000009", "text": "Hadiisa kana bu\u2019uura godhachuun ulamaa\u2019iin yeroo kun yeroo tokko sadaffaan guyyaa dhumate irraa jalqabee haga yeroon salaata zuhrii gahuuti jedhan."}, {"text_idx": "#000010", "text": "Bara Rasuulaa SAW sa\u2019aatiin akka amma fayyadamnuu kun hin jiru. Aduu laalanii itti fayyadamaa turan. Rasuullinis SAW wayta ajaja dabarsan dimshaashatti; \u2018yeroo aduun baatu, yeroo aduun dhiitu, yeroo oo\u2019itu....\u2019 jedhaa himan. Namni salaata duhaa salaatuu fedhu eega aduun baatee mataa ol qabatte irraa jalqabee haga yeroon salaataa zuhrii gahuutitti salaatuu mirga qaba. Haa ta\u2019u malee yeroon salaata zuhrii kun qajeelatti beekamuu qaba."}, {"text_idx": "#000011", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000012", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]